Υπότιτλοι από Μπαλέσιας Σ.
Γεια σας. Είμαι ο Jay Sullivan από την Mozilla και θα σας μιλήσω για τον Firefox OS.
Ο Firefox OS είναι το νέο δωρεάν κινητό λειτουργικό σύστημα της Mozilla.
Είναι κατασκευασμένο με τεχνολογίες ιστού, όπως την HTML 5
και βασίζεται σε διαδικτυακές αρχές, όπως η διαφάνεια και η ελευθερία για καινοτομίες.
Θα σας κάνω, λοιπόν, μια μικρή επίδειξη του Firefox OS
και θα σας μιλήσω λίγο για το με ποιους συνεργαζόμαστε και γιατί.
Ας ρίξουμε μια ματιά. Θα σας δείξω μερικές συσκευές.
Αυτή κατασκευάστηκε από την TCL Alcatel
και εδώ έχουμε μια σε λευκό χρώμα.
Έχουμε, επίσης, και μία από τη ZTE σε μπλε χρώμα.
Βλέπετε, λοιπόν, πως θα σας δείξουμε τα χρώματα του Firefox.
Θα έχει πολλή πλάκα να χρησιμοποιήσουμε αυτό το υλικό.
Ας κάνουμε μια δοκιμή. Εδώ έχω άλλο ένα τηλέφωνο από μια ισπανική εταιρεία, την Geeksphone.
Κατασκεύασαν κάποια από τις συσκευές που χρησιμοποιούσαν οι προγραμματιστές.
Αυτό που πρόκειται να δείτε είναι ό, τι ένας χρήστης θα περίμενε από μία καταπληκτική εμπειρία smartphone.
Θα σας δείξω πώς οι προγραμματιστές χρησιμοποιούν την HTML 5, για να φτιάξουν εκπληκτικά πράγματα,
αλλά και κάτι καινούριο που καταργεί κάθε εμπόδιο
μεταξύ του διαδικτύου και των εφαρμογών, δημιουργώντας μια νέα τέλεια εμπειρία για τους χρήστες.
Αυτό είναι το κινητό της Alcatel που τρέχει τον Firefox OS.
Ξεκλειδώνουμε τη συσκευή.
Αυτό που βλέπετε αμέσως είναι πως στην αρχική οθόνη έχετε το τηλέφωνο, τα μηνύματα,
πρόσβαση στο ίντερνετ μέσω Firefox και το Facebook προεγκατεστημένο στη συσκευή.
Στο κύριο μενού τώρα θα δείτε τις εφαρμογές που χρησιμοποιώ συνήθως.
Μερικές από αυτές είναι προεγκατεστημένες
και μερικές τις κατέβασα από το Firefox Marketplace.
Ας δούμε τώρα κάποια από τα βασικά.
Έχω το Firefox Marketplace, το ηλεκτρονικό ταχυδρομείο και το ημερολόγιο.
Ας ανοίξουμε τις επαφές.
Αυτό που θα δείτε είναι πως επενδύσαμε αρκετά στον κοινωνικό χαρακτήρα της συσκευής,
επειδή, όταν οι άνθρωποι είναι συνδεδεμένοι,
είμαι βέβαιος πως θέλουν να καλέσουν και να στείλουν μηνύματα ο ένας στον άλλο,
αλλά χρησιμοποιούν πολύ και το Facebook, το Twitter και άλλα κοινωνικά δίκτυα.
Όπως μπορείτε να δείτε, μπόρεσα να εισάγω τις επαφές μου από το Facebook,
ώστε να συνδέσει μια εικόνα με κάθε επαφή,
και επιπλέον, κάνοντας απλώς μια κλήση, πράγμα που μπορώ να κάνω,
μπορώ να αναρτήσω κατευθείαν κάτι στον τοίχο κάποιου ή να του στείλω μήνυμα στο Facebook.
Τώρα είμαι σε λειτουργία πτήσης, θα ξεκλειδώσω τη συσκευή.
Πολλά από τα πράματα που θέλω να κάνω, όταν βρίσκομαι καθ' οδόν
είτε πρόκειται για τη μουσική μου
ή να βρω τα άλμπουμ μου εκεί,
ή να δω τις οικογενειακές φωτογραφίες μου, μπορώ να κάνω αυτά τα πράματα,
ακόμη και αν είμαι αποσυνδεδεμένος, το οποίο είναι πολύ σημαντικό.
Αυτό που θα σας δείξω τώρα είναι κάτι που ετοιμάζουμε
που πραγματικά καταργεί τα εμπόδια μεταξύ του διαδικτύου και των εφαρμογών.
Το διαδίκτυο είναι εκπληκτικό, καθώς προσφέρει άμεση πρόσβαση σε όλες τις διαθέσιμες πληροφορίες,
ενώ οι εφαρμογές είναι εκπληκτικές, καθώς βασίζονται σε μια ευχάριστη, εύκολη στη χρήση πλατφόρμα.
Αναρωτηθήκαμε, λοιπόν, τι θα προκύψει από το συνδυασμό αυτών των δύο εκπληκτικών πραγμάτων.
Θα μετακινηθώ, λοιπόν, στην οθόνη αναζήτησης
και θα κάνω αναζήτηση την ταινία Skyfall.
Αυτό που θα δείτε είναι πως το τηλέφωνο αλλάζει κατευθείαν.
Δίνει αποτελέσματα τώρα βάσει της αναζήτησής μου.
Έτσι, έχω πρόσβαση σε ιστοσελίδες με κριτικές ταινιών,
μπορώ να αγοράσω εισιτήρια μέσω του Fandango, μπορώ να διαβάσω σχετικά στη Wikipedia και το IMDB.
Το ενδιαφέρον εδώ είναι πως μπορεί να μην έχω ξαναδεί αυτές τις εφαρμογές.
Εμφανίζονται στην οθόνη με βάση την αναζήτησή μου.
Αυτός είναι ένας νέος τρόπος σκέψης για το πώς το ίντερνετ χρειάζεται εφαρμογές για κάτι νέο και καταπληκτικό.
Και θα το λατρέψετε, καθώς πρόκειται για άμεση ικανοποίηση με βάση του τι θέλετε και πότε.
Ωστόσο, έχουμε όντως μία σταθερή αγορά, την οποία αναμένουν οι χρήστες
και που θα δώσει στους προγραμματιστές ένα μέρος να δημοσιεύσουν εφαρμογές για κριτικές, αξιολογήσεις κλπ.,
και θα σας το δείξω αυτό στη συσκευή της ZTE. Ονομάζεται Firefox Marketplace.
Έχει όσα ένας χρήστης περιμένει σε κατηγορίες, αξιολογήσεις, κριτικές, δημοσιεύσεις.
Αυτό που είναι όμως σημαντικό, είναι πως δε χρειάζεται να χρησιμοποιείς το Firefox Marketplace.
Αναμένουμε να υπάρξουν ποικίλες αγορές και στο πνεύμα της πλήρους διαφάνειας,
κάθε προγραμματιστής να μπορεί να διαθέσει μια εφαρμογή χωρίς την ανάγκη μιας πλατφόρμας αγοράς.
Και πιστεύουμε πως πρόκειται για μια σημαντική αρχή που πρόκειται να οδηγήσει σε καινοτομίες στο χώρο.
Αυτό είναι, λοιπόν, το Firefox Marketplace.
Ευχαριστώ που παρακολουθήσατε. Πιστεύω πως είναι μεγάλη μέρα για τον Firefox OS.
Παρουσιάσαμε πολλούς network operators, με τους οποίους συνεργαζόμαστε,
OEM, αγορές εφαρμογών και προγραμματιστές, και έπονται ακόμη περισσότερα.
Οπότε έχετε το νου σας στον Firefox OS. Θα είναι εκπληκτικός.